CELEX: 62013CA0341
Language: et
Date: 2014-09-17 00:00:00
Title: Kohtuasi C-341/13: Euroopa Kohtu (kolmas koda) 17. septembri 2014 . aasta otsus (Supremo Tribunal Administrativo eelotsusetaotlus – Portugal) – Cruz & Companhia Lda versus Instituto de Financiamento da Agricultura e Pescas, IP (IFAP) (Eelotsusetaotlus — Liidu finantshuvide kaitse — Määrus (EÜ, Euratom) nr 2988/955 — Artikkel 3 — Eeskirjade eiramise menetlemine — Euroopa Põllumajanduse Arendus- ja Tagatisfond (EAGGF) — Põhjendamatult saadud eksporditoetuste tagasinõudmine — Aegumistähtaeg — Pikema siseriikliku aegumistähtaja kohaldamine — Üldine aegumistähtaeg — Haldusmeetmed ja -karistused)

24.11.2014   
            
            
               ET
            
            
               Euroopa Liidu Teataja
            
            
               C 421/13
            
         Euroopa Kohtu (kolmas koda) 17. septembri 2014. aasta otsus (Supremo Tribunal Administrativo eelotsusetaotlus – Portugal) – Cruz & Companhia Lda versus Instituto de Financiamento da Agricultura e Pescas, IP (IFAP)
   (Kohtuasi C-341/13) (1)
   
   ((Eelotsusetaotlus - Liidu finantshuvide kaitse - Määrus (EÜ, Euratom) nr 2988/955 - Artikkel 3 - Eeskirjade eiramise menetlemine - Euroopa Põllumajanduse Arendus- ja Tagatisfond (EAGGF) - Põhjendamatult saadud eksporditoetuste tagasinõudmine - Aegumistähtaeg - Pikema siseriikliku aegumistähtaja kohaldamine - Üldine aegumistähtaeg - Haldusmeetmed ja -karistused))
   2014/C 421/17
   Kohtumenetluse keel: portugali
   
      Eelotsusetaotluse esitanud kohus
   
   Supremo Tribunal Administrativo
   
      Põhikohtuasja pooled
   
   
      Hageja: Cruz & Companhia Lda
   
      Kostja: Instituto de Financiamento da Agricultura e Pescas, IP (IFAP)
   
      Resolutsioon
   
   
               1.
            
            
               Nõukogu 18. detsembri 1995. aasta määruse (EÜ, Euratom) nr 2988/95 Euroopa ühenduste finantshuvide kaitse kohta artiklit 3 tuleb tõlgendada nii, et seda kohaldatakse siseriiklike ametiasutuste poolt algatatud menetlustele liidult abi saanud isikute suhtes pärast seda, kui Euroopa Põllumajanduse Arendus- ja Tagatisfondi (EAGGF) raames eksporditoetuste väljamaksmise eest vastutav siseriiklik asutus on tuvastanud eeskirjade eiramise.
            
         
               2.
            
            
               Määruse nr 2988/95 artikli 3 lõike 1 esimeses lõigus sätestatud aegumistähtaeg on kohaldatav mitte üksnes eeskirjade eiramise menetlemisele, mille tulemusena võidakse määrata halduskaristused selle määruse artikli 5 tähenduses, vaid ka menetlustele, mille tulemusena võidakse võtta haldusmeetmed sama määruse artikli 4 tähenduses. Kuigi kõnealuse määruse artikli 3 lõike 3 kohaselt on liikmesriikidel lubatud kohaldada pikemaid aegumistähtaegu kui selle artikli lõike 1 esimeses lõigus ette nähtud kolm või neli aastat, mis tulenevad enne nimetatud määruse vastuvõtmist kehtinud üldnormidest, siis läheb 20-aastase aegumistähtaja kohaldamine kaugemale sellest, mis on liidu finantshuvide kaitse eesmärgi saavutamiseks vajalik.
            
         
      (1)  ELT C 260, 7.9.2013.